30.12.2014 Jurnalul Oficial al Uniunii Europene L 372/5 REGULAMENTUL (UE) NR. 1384/2014 AL PARLAMENTULUI EUROPEAN ȘI AL CONSILIULUI din 18 decembrie 2014 privind tratamentul tarifar al mărfurilor originare din Ecuador PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (2), având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară (!), întrucât: (1)  Articolul 329 din Acordul comercial dintre Uniunea Europeană și statele membre ale acesteia, pe de o parte, și Columbia și Peru, pe de altă parte (?) (denumit în continuare „acordul”) semnat la 26 iunie 2012 prevede posibilitatea aderării la acord a altor țări membre ale Comunității Andine. (2)  În urma solicitării Ecuadorului de a reîncepe negocierile cu Uniunea pentru a deveni parte la acord, Uniunea şi Ecuadorul au purtat negocieri în 2014. La încheierea acestor negocieri, a fost parafat un Protocol de aderare a Ecuadorului la acord (denumit în continuare „Protocolul de aderare”) la data de 12 decembrie 2014. (3)  În urma parafării Protocolului de aderare, este necesar un acord reciproc interimar pentru crearea unei zone de liber schimb cu Ecuador, astfel încât să se evite perturbarea inutilă a comerţului. Prin urmare, începând cu data de 1 ianuarie 2015, taxele vamale aplicate la data parafării Protocolului de aderare ar trebui să nu mai crească şi să nu se mai aplice taxe vamale noi mărfurilor originare din Ecuador. (4) Prezentul regulament prevede așadar menținerea nivelului taxelor care erau aplicabile mărfurilor originare din Ecuador la 12 decembrie 2014, începând cu data de 1 ianuarie 2015. (5)  Regimul tarifar prevăzut în prezentul regulament nu aduce atingere măsurilor luate în temeiul Regulamentelor (CE) nr. 260/2009 (2), (CE) nr. 597/2009 (*) sau (CE) nr. 1225/2009 (*) ale Consiliului. (6)  Pentru a beneficia de aplicarea tratamentului tarifar prevăzut în prezentul regulament, Ecuadorul ar trebui să se abţină de la a introduce noi taxe vamale sau taxe cu efect echivalent și noi restricții cantitative sau măsuri cu efect echivalent în privința importurilor din Uniune, de la a mări nivelul taxelor în vigoare şi de la a introduce orice altă restricție începând de la 12 decembrie 2014. (7)  Pentru a garanta că Ecuadorul îşi menține angajamentul față de principalele convenții internaționale privind drepturile omului şi drepturile lucrătorilor, protecția mediului și buna guvernanţă, aplicarea prezentului regulament ar trebui să facă obiectul punerii în aplicare continue şi efective a convențiilor respective de către Ecuador. (8)  În vederea prevenirii oricărui risc de fraudă, dreptul de a beneficia de tratamentul tarifar prevăzut în prezentul regulament ar trebui să fie condiționat de respectarea regulilor pertinente privind originea mărfurilor şi a proce- durilor aferente. (9)  Este necesar să se prevadă aplicarea taxelor din Tariful vamal comun în ceea ce priveşte mărfurile originare din Ecuador care cauzează sau riscă să cauzeze dificultăți grave producătorilor din Uniune de produse similare sau aflate în concurență directă, sub rezerva unei anchete întreprinse de Comisie. (!) Poziția Parlamentului European din 17 decembrie 2014 (nepublicată încă în Jurnalul Oficial) şi decizia Consiliului din 18 decembrie 2014. () JO L 354, 21.12.2022, p. 3. (') Regulamentul (CE) nr. 260/2009 al Consiliului din 26 februarie 2009 privind regimul comun aplicabil importurilor O L 84, 31.3.2009, p. 1). (“) Regulamentul (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene (JO L 188, 18.7.2009, p. 93). (*) Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (JO L 343, 22.12.2009, p. 51).